Kutset läbivad teadmised:

1. üldteadmised majanduse alustest;
2. kinnisvaraturg ja seda mõjutavad tegurid;
3. kinnisvara väärtuse hindamise üldteadmised: mõisted, meetodite põhialused, erinevad eesmärgid, võime määratleda milline teave ja meetodid on antud olukorras rakendatavad;
4. kinnisvaratehingud ja nende eripära;
5. kinnisvarasektoriga seotud rahandus-, krediidi- ja finantseerimise põhimõtted;
6. ehitamise põhimõtted: ehitiste tüübid, hoonete konstruktsioonielemendid, ehitusprotsessi põhimõtted, ehitusmaterjalid, erinevad arhitektuuristiilid, hoonete energiasäästuga (sh energiamärgis) seotud teadmised;
7. hoonete korrashoiu, parenduse ja haldamisega seotud teenused ning kulud;
8. andmekogud: äriregister, ehitisregister, kinnistusraamat, Maa-ameti infosüsteemid, sh maakatastri- ja geodeetilised kaardid, kaasa arvatud topograafiline teave.
9. kinnisvaraturunduse põhimõtted, sh turundus- ja kauplemisvõtted;
10. kinnisvaraga seotud kindlustused;
11. tehinguga kaasnev dokumentatsioon ja kulud;
12. meeskonnatöö juhtimise alused; Tase 5 puudub

Üldoskuse *Juhistest ja nõuetest lähtumine* - *Järgib tööd tehes valdkonnaga seotud asjakohaseid juhiseid, nõudeid, eeskirju, standardeid ja õigusakte* all mõistetakse vähemalt juhiseid, nõudeid, eeskirju ja standardeid, mis on seotud majandustegevuse üldnõuete ja kinnisvaramaakleri tegevusele laienevate põhinõuetega, sh a) kinnisvarabüroo tegevus; b) tervishoid ja ohutus; c) keskkonnaküsimused; d) rahapesuvastased meetmed; e) kinnisvara maksustamise põhimõtted ja kinnisvaraga seotud maksusoodustused; f) planeeringud ja kinnisvaraarendus; g) tarbijakaitse; h) ehitustegevus; i) üürimine ja rentimine; j) kinnisvara omandamine, käsutamine, kasutamine ja valdamine; k) lepingud; l) andmekaitse ja infoturve.